बिटिसि बिसायख’थिनि खालारखौ दिनैसिमबो बिसायख’थि आयगा फोसावाखैब्लाबो बिटिसिआव सोलायगोनआ रोखा आरो कक्राझार जिल्लाआव मोन 12 बियाबनि गेजेराव मोन 5 बियाबाव आथिखालाव इउपिपि एलआ देरहासादनानै दं। बे बाथ्राखौ बुंदों कक्राझार जिल्ला कमिटि इउपिपि एल दोलोनि गाहाइ नेहाथारि बिध्दाधर ब्रह्म चौधुरीआ। बुधबाराव कक्राझार जिल्लानि 12 नं सालाकाटि बियाबनि सिङाव सालाकाटि ब्लक इउपिपि एल दोलोनि बान्जायनायाव दिन्थिफुंनाय सोलायनायनि स्ल’गानजों हानजा सुरनाय हाबाफारियाव बाहागो लानानै बे बाथ्राखौ बुङो।